Downloaded from YTS.BZ
Official YIFY movies site: YTS.BZ
Poliția. Ce urgență aveți?
Cineva m-a atacat din spate, m-a țintuit la perete și m-a sugrumat.
Mi-a zis că o s-o pățesc.
M-am zbătut și el m-a apucat de păr.
Fosta soțului meu mă amenință că mă violează și-mi omoară copilul.
E-MAIL NOU
MI-AI FURAT VIAȚA
O SĂ PLĂTEȘTI
…un caz ciudat și violent de hărțuire.
Poliția spune că o femeie a folosit un anunț
pentru a teroriza o altă femeie.
TRIMIS
Am primit un e-mail de la ea.
E-MAIL NOU
SĂ AI GRIJĂ!
A venit la mine la serviciu. Știe cum arăt.
O SĂ MORI
Cum scăpăm de femeia asta? Ce facem?
NU SCAPI DE MINE
E-MAIL NOU
O POVESTE DE IUBIRE TOXICĂ
ANAHEIM LÂNGĂ LOS ANGELES
Două lucruri îmi doresc.
În primul rând, să nu se fi întâmplat.
În al doilea rând,
ca toată lumea să spună adevărul
despre evenimentele din povestea asta.
În 2016, eu și Ian eram prieteni de aproape 20 de ani.
Am lucrat împreună la Disneyland.
Mama lui se mutase în alt stat,
așa că am devenit eu sprijinul lui.
Îmi amintesc cum râdeam
și ne distram de fiecare dată când eram cu el.
E un tip de treabă.
Când a avut ocazia să se angajeze la Șerifii Federali,
Ian a fost foarte încântat.
Șerifii Federali reprezintă Departamentul de Justiție.
Transporta deținuți de la o închisoare la alta
și era responsabil de protecția judecătorilor federali.
Era o slujbă importantă.
Ian era o persoană în care aveam încredere totală.
Multă lume pune la îndoială relația dintre mine și Ian,
dar eram prieteni și atât, nu aveam o relație amoroasă.
Când a cunoscut-o pe Angela, am fost foarte fericită.
Ian își dorea să se căsătorească, să aibă copii.
Era foarte încântat că și Angela voia același lucru.
Ne-am cunoscut la Starbucks, în Anaheim.
Ne-am plăcut.
Apoi, ea s-a mutat în apartamentul meu.
Daphne, vrei să te uiți la cameră?
Te uiți la cameră?
Zâmbetul ei… Zâmbetul era mortal.
Era o dulceață de fată.
După două-trei săptămâni, eram apropiați.
Era tot ce-mi dorisem vreodată de la o femeie.
La câteva luni după ce s-au cunoscut, Ian și Angela locuiau împreună,
erau căsătoriți și așteptau gemeni.
Iar Ian era încântat, căci dintotdeauna își dorise copii.
MAI 2016
Într-o zi, luam cina și Ian mi-a spus că Angela primea e-mailuri…
E-MAIL NOU PENTRU: ANGELA CONNELL
…de la cineva pe nume „Lilithistruth”.
FEMEIE DIABOLICĂ
Aveau o tentă religioasă.
ȘARPE - SATANA - PĂCĂTOS
Erau foarte amenințătoare.
TU EȘTI EVA LUI
SE VA LEPĂDA DE TINE
PENTRU: ANGELA CONNELL
ȚINE CONT DE AVERTIZĂRILE MELE
AI GRIJĂ
ADEVĂRUL
Nu știam ce era Lilith.
Am căutat pe Google.
Se spune că Adam a avut o soție înainte de Eva, pe nume Lilith.
A fost alungată din Grădina Raiului pentru că nu voia să i se supună lui Adam.
Lilith era o femeie rea și vicleană
care a comis adulter cu Satana și a dat naștere unor creaturi diabolice.
Lilith s-a transformat într-un demon malefic,
care răpea și ucidea copii nou-născuți noaptea.
Ian era foarte speriat.
Îmi era frică. Nu știam ce se întâmpla.
Angela era foarte supărată.
La ceva timp după aceea, Angela a spus
că cineva o pândea pe lângă apartament.
Nu a văzut cine era, dar era foarte agitată.
E-MAIL NOU
BUNĂ, ANGELA
HAI SĂ JUCĂM UN JOC!
E-MAIL NOU
TE URMĂRESC
SĂ TE VĂD CUM AJUNGI ÎN SPATELE BLOCULUI
Cine face asta?
IAN NU TE IUBEȘTE
MI-AI FURAT VIAȚA
MI-AI FURAT CASA MULT IUBITĂ
Cu patru luni înainte de a o cunoaște pe Angela, Ian se despărțise de Michelle…
și nu fusese o despărțire amiabilă,
pentru că el încă locuia în apartamentul lor.
Nu o urăsc pe Michelle. N-am urât-o niciodată.
Nu mai voiam să fiu cu ea.
Dar ne lega acel apartament.
Voiam să rezolvăm problema.
Amândoi ne-am gândit la același lucru.
Măiculiță!
Michelle trimitea e-mailurile.
E-MAIL NOU
OCHI PENTRU OCHI
E ULTIMA TA SEARĂ LINIȘTITĂ
S-A ZIS CU TINE
MICHELLE (FOSTA LOGODNICĂ A LUI IAN)
Era necesar să mergem la poliție.
IMAGINI POLIȚIE 3 IUNIE 2016
Am plângerea de ieri. Azi ce s-a întâmplat?
Mi-a mai trimis un e-mail.
A venit la serviciu. Știe cum arăt.
Mi-a descris cu ce eram îmbrăcată aseară.
Pot sta acasă în siguranță,
unde nu pățesc nimic, sau pot risca să merg la muncă.
Nu știu de ce e în stare. N-o cunosc.
Mă ia prin surprindere.
Fata de la poliție a zis:
„Cheamă-i și solicită un ordin de protecție.”
Da.
Sper că înțelegeți
că ordinul de protecție provizoriu e destinat victimelor violenței domestice.
Cineva a fost arestat, iar ei nu i s-a înmânat ordinul.
E vorba de o amenințare, dar nu poți face nimic până atunci.
- Bine. Mulțumesc mult. - Cu plăcere. Sper să…
Ian și Angela erau îngrijorați
pentru că poliția din Anaheim nu avea suficiente probe s-o aresteze.
Relația dintre Ian și Angela era încă la început.
Să treci prin așa ceva nu e deloc normal.
Nu e natural.
Și mi-a fost milă de ei.
Mi-a fost frică. Nu știam ce avea de gând să facă.
Am mers la poliție și Angela a cerut un ordin de protecție.
M-am oferit să-i înmânez eu ordinul lui Michelle.
Aveam emoții.
Ordin de protecție.
Dar speram din tot sufletul că asta va pune capăt situației
și se vor liniști apele.
Dar nu s-a oprit.
BUNĂ, ANGELA RENUNȚĂ LA ORDINUL DE PROTECȚIE
E-mailurile continuau să vină.
SAU VEI AVEA DE SUFERIT
ÎȚI FURĂM COPILUL
Amenințările continuau.
ȘI O SĂ PRIVIM
CUM MOARE
4 IUNIE 2016
Ian și Angela au sunat iar la poliție.
Poliția din Anaheim.
Bună ziua! Am depus mai mult plângeri și am un ordin de protecție.
I-a fost înmânat persoanei de care mă feresc.
A continuat să îmi trimită e-mailuri cu conținut violent,
cu amenințări cu moartea.
A făcut-o imediat ce i-a fost înmânat ordinul de protecție.
După o oră, am mai primit unul care conține și imagini cumplite.
Avocatul mi-a zis să vă contactez din nou
ca să fie arestată, fiindcă deja se întâmplă de multă vreme
și a încălcat ordinul de protecție.
Cum vă numiți?
Angela. Nume de familie Diaz. D-I-A-Z.
Bine, voi trimite un echipaj.
Intrați!
Eu sunt Ian. Ea este Angela.
În e-mailuri apar imagini cu oameni decapitați,
cu fetuși avortați și decapitați.
Este al treilea echipaj care vine la noi.
- Azi? - Nu, săptămâna aceasta.
Ordinul de protecție și mijloacele de probă.
Bine.
De când o cunoașteți?
Am fost doi ani împreună și ne-am despărțit în august.
Dar nu o cunosc cu adevărat.
Cât ați fost împreună, a fost vreodată violentă?
A luat un cuțit și a intrat în baie…
E nebună.
Mi-a zis că, la un moment dat, a vrut să-și pună capăt vieții.
A amenințat că vrea să dea foc la casă, cu ei înăuntru.
Cu o săptămâna înainte să plece, era foarte supărată.
Anul trecut?
Da, anul trecut, înainte să plece.
În ultima săptămână din august mi-a zis, nervoasă,
cu ochii larg deschiși și plini de lacrimi, în mod ciudat,
că îi vine să dea foc întregii case, și nouă, și câinelui.
Avem un Yorkie.
Nu m-am mai văzut cu prietenii. Mama vine la mine.
Toată lumea e izolată aici pentru că e ea nebună.
E-MAIL NOU
NU SUNA LA POLIȚIE
ÎI VĂD CUM PLEACĂ
O SĂ PLĂTEȘTI
În fiecare zi, de câte ori vedeam numele lui Ian pe telefon,
ziceam: „Ce-o mai fi?”
E-MAIL NOU
O SĂ MORI DISEARĂ
CÂND O SĂ TE VIOLEZE CINEVA
Apoi s-a întâmplat ceva incredibil.
ANUNȚURI
Michelle a răspuns la un anunț în care se căuta roleplay cu viol.
I-a trimis respectivului poze cu Angela ca să vină la ea acasă și s-o violeze.
I-a scris: „Vino la mine acasă și, chiar dacă țip, nu te opri!”
13 IUNIE 2016
Am primit un mesaj de la Lilithistruth
în care spunea că e interesată de roleplay cu viol.
Mi-a trimis adresa ei din Anaheim și pozele ei
și mi-a zis: „Intră direct.
Las ușa deschisă pentru tine, țintuiește-mă și fă ce vrei.”
I-am răspuns: „Mă gândeam la un scenariu
în care te găsesc dormind în pat.
Nu vreau să vadă vreun vecin că te zbați și să sune la poliție.”
Poliția din Anaheim.
Sunt Angela Diaz, am depus o plângere la poliție
și am un ordin de protecție pentru Michelle Hadley.
L-a încălcat din nou.
Am primit e-mailuri de la ea azi, că va veni cineva
care o să mă atace și o să mă violeze.
Trimitem un echipaj imediat.
Ce se întâmplă?
Eu sunt Ian, șerif federal. Ea este Angela.
Bună seara!
Fosta mea, Michelle, zice că va veni un tip la mine.
I-a dat adresa ca să vină și s-o violeze.
Uitați ce i-a scris tipului.
„Bună! Aș face un roleplay cu viol, să mă urmărești când plimb câinele,
să mă bagi în apartament, să mă legi la gură
și să mi-o tragi pe la spate în pat.
Zi-mi dacă poți diseară.
30 de ani, sunt înaltă, superbă.” Și i-a dat adresa.
„Am un Yorkie. Îl plimb seara pe la 20:00. Vino.”
Când am parcat, eram entuziasmat.
Eram copleșit de dopamină
și mă gândeam că o să-mi iasă.
Dar, când am ajuns la clădire, am văzut numele Ian Diaz.
M-am oprit brusc.
Nu voiam să mă bag într-o situație
în care iubitul sau soțul nu știe și să fiu bătut sau ucis.
Așa că am plecat.
Unitatea 97 la apartamentul 2.
Se știe doar că era un bărbat în haine închise la culoare.
Elicopterul e deasupra casei.
Încuiați toate ușile
și, dacă credeți că se întoarce sau vă trimite e-mailuri
sau bate la ușă, sunați-ne.
- Mulțumim. - Sigur.
- Îmi pare rău. - Nicio grijă.
E-MAIL NOU
AI AVUT NOROC DE DATA ASTA
DAR DE MINE NU SCAPI
Ian încerca să se țină tare,
dar se vedea că era foarte speriat.
Când o să fie arestată fata asta că trimite violatori la ea acasă?
Sunt curios.
De ce nu era Michelle în arest?
Sau măcar să fie interogată?
Cum scăpăm de femeia asta?
Ce facem?
Cum să stau numai în casă?
Cumva, mă gândeam:
„Trebuie să pleci din apartamentul ăsta.
Trebuie să te muți.
S-a dus naibii.”
AI MARE GRIJĂ
O S-O PĂȚEȘTI CÂT DE CURÂND
O SĂ TOT VINĂ BĂRBAȚI
Ian era incredibil de stresat.
Nu știa cât mai poate suporta aceste e-mailuri.
Într-o zi, a zis: „N-o să-ți vină să crezi.”
2587, adresa este…
24 IUNIE 2016
Poliția. Ce urgență aveți?
Cineva m-a atacat din spate, m-a țintuit la perete și m-a sugrumat.
Mi-a zis că o s-o pățesc, că o să mă violeze.
Câte persoane erau?
Doar unul, cu ceva negru pe față.
- O cagulă neagră? - Da.
Bine, trimitem un echipaj imediat, doamnă.
- Bine. - Bine.
Îi vedeți pe agenți?
Da. E cu mine acum.
- E cu dumneavoastră? - Da.
Bună ziua!
- Pot aprinde lumina? - Da.
Bine.
- Acela e machiajul dv. pe perete? - Da.
Nu știam ce se întâmplă, iar el mi-a zis…
Am dat să fug și m-a prins. M-a țintuit, m-a apucat de păr.
M-a împins așa și mi-a zis:
„O s-o pățești. O să te violez.”
De vreo lună, fosta soțului meu mă amenință că voi fi violată,
că-mi omoară copilul.
Cum o cheamă?
Michelle Hadley.
Unde v-a imobilizat? La peretele acesta?
M-a lovit de perete chiar aici.
- Aici aveam fața. - Bine.
Cred că e cineva care a răspuns la un anunț,
cred că el a venit.
Probabil că ea i-a răspuns
și nu a scris nimănui altcuiva,
deci nu se știe.
Nu v-a avertizat.
Uitați cum facem.
Am un mandat în mașină
și o să merg să o arestez.
ÎNREGISTRARE AUDIO POLIȚIE 24 IUNIE 2016
Liniștiți-vă.
Am câteva întrebări.
- S-a întâmplat ceva cu dv. și cu Ian. - Da, știu.
A depus o plângere
și ne-a arătat niște e-mailuri de la dv.
Da, știu că unul era cam dubios.
Bine.
„Lilith e adevărul.” Știți ceva de asta?
Știți ce înseamnă?
Nu.
Am auzit o portieră trântindu-se. Cățelul lătra.
Când am ieșit,
am văzut doi detectivi.
I-am întrebat: „Ce se întâmplă?”
Au zis: „Vă arestăm fiica.” Am zis: „Pentru ce? Ce dovezi aveți?”
Toate probele arată că sunteți implicată.
Avem nevoie de informații de la dv.
O să vă rețin acum, da?
Bine.
- Numele complet. - Michelle Suzanne Hadley.
- Și data nașterii? - 20.12.1986.
Michelle, ce trebuie să reții
e că trebuie să răspunzi cu sinceritate.
Dacă aflăm că ai mințit, poate fi în detrimentul tău la proces.
Înainte de toate, vezi toate aceste e-mailuri?
- Sunt multe. - Da.
„Am avut răbdare cu tine. Nu se mai poate.”
Avem e-mailul de pe 10 septembrie 2015.
„Pregătește-te de adevăr.
Legile sfinte sunt mai presus de cele ale oamenilor.”
Tu ai scris asta?
Da, eu.
Nici nu înțeleg
de unde au venit toate astea sau de ce le-am scris.
Am tot ascultat predici când eram mică,
așa că a fost ca o descărcare ciudată din copilărie.
Cine e Lilith? Explică-mi.
E un fel de întruchipare a răului,
latura feminină.
A cui?
A Diavolului, a răului.
Lilith e opusul lui Isus?
- Latura feminină? - Da, așa ceva.
E greu de explicat, pentru că nu am mai trăit așa ceva.
Te întrebi: „Bine, dar ce am făcut?”
Nu știu ce s-a întâmplat.
Am crezut că îmi pierd mințile.
Zi-ne despre Ian. Cum l-ai cunoscut?
În 2013, mă întâlneam cu bărbați online.
Voiam o viață de familie liniștită.
M-am potrivit cu un șerif federal pe nume Ian.
IAN: MERGI CU MINE LA DISNEY?
Așa că am acceptat.
SIGUR.
Am crescut urmărind filme cu prințese
și chiar am crezut
că, dacă ești o fată drăguță, îți găsești prințul într-un final.
Am aflat repede că lui Ian îi plăcea la Disneyland.
Mi-a spus că mergea des acolo, de mai multe ori pe săptămână.
În timp ce ne plimbam,
își etala cunoștințele despre cum funcționau lucrurile în culise.
Se pare că lucrase acolo mulți ani.
Vorbeam despre prințese și mi-a spus că preferata lui era Belle.
Așa îi plăceau lui femeile și eu eram ca ea.
Nu mai întâlnisem pe cineva care să fie atât de pasionat de Disney.
Dar mi-a spus că amintirile cele mai frumoase cu tatăl său,
cu care nu avea o relație bună, erau de la Disneyland.
M-am gândit: „Ce drăguț!” Îmi plac bărbații care pot fi vulnerabili.
Era magic și îmi amintesc că m-am lăsat dusă de val.
Am fost foarte încântată
când am mers împreună la New York după câteva luni.
E foarte romantic de Crăciun.
Ian era foarte încântat că eram la New York.
Filma totul.
Nu eram obișnuită să fiu filmată, așa că m-am simțit puțin ciudat.
Cumva…
Ești foarte drăguță când te plimbi.
Te uiți peste tot. Ești adorabilă.
Ian era atent.
Era drăguț. Era grijuliu.
Vrei un fursec?
Începusem să mă gândesc că am putea avea
o relație pe termen lung.
Am decis să ne mutăm împreună.
Ian a propus să cumpărăm.
A găsit niște apartamente noi în centrul orașului Anaheim.
Ideea era să plătesc eu avansul,
iar el să ajute la plata ipotecii.
Mi-am golit contul de economii, dar eram foarte fericită.
Părea firesc, nu?
Ne-am logodit. Trebuia să ne întemeiem familia undeva.
Puteam ajunge la Disneyland în zece minute.
Se vedeau și focurile de artificii de pe balcon!
Asta ne-a convins.
Dar, după ce ne-am mutat împreună,
totul a luat o întorsătură urâtă.
Și habar n-am cum s-a ajuns în punctul
în care am ajuns să fiu considerată cea mai nebună femeie din Orange County.
O femeie e după gratii azi, acuzată de hărțuire și violență.
Michelle Hadley e acuzată că a hărțuit-o pe soția însărcinată a fostului ei.
Hadley, în vârstă de 29 de ani, a folosit un anunț online
pentru a trimite bărbați la fostul ei iubit.
Soția bărbatului, care era gravidă,
a fost atacată de unul dintre cei care au răspuns la anunț.
Ea ar fi trimis e-mailuri prin diverse servere, ca să deruteze poliția.
E reținută cu o cauțiune de un milion de dolari.
Dacă va fi condamnată, riscă închisoare pe viață.
ȘERIFUL DIN ORANGE COUNTY
Mă simțeam neputincios.
Nu știam ce să facem.
ÎNCHISOARE FEMEI
Când ne-am crescut fiicele,
le-am spus mereu un singur lucru:
să-i trateze pe toți cu respect și blândețe.
Și când au acuzat-o pe fiica mea
că a atras bărbați să atace o femeie gravidă,
soția unui șerif federal,
bineînțeles că am fost șocat.
E o poveste oribilă de răzbunare.
Ar putea fi condamnată la închisoare pe viață.
N-am fost niciodată la închisoare.
Eu și mama lui Michelle, Suzanne, eram după un geam.
Au adus-o pe Michelle și au băgat-o într-o cușcă.
Doar infractorii periculoși sunt puși în cușcă.
A fost cea mai tristă zi din viața noastră.
Tentativă de viol, agresiune sexuală, hărțuire, urmărire.
Putea fi condamnată la închisoare pe viață.
Rudele credeau că e vinovată.
Prietenii noștri, la fel.
Dar eu gândesc logic, pe cifre.
Doi plus doi fac întotdeauna patru.
Când ceva nu are noimă,
eu nu pot accepta situația.
Nu m-aș fi gândit niciodată că ar fi capabilă de așa ceva.
Dacă Michelle era nevinovată, cine e Lilith?
Asta e întrebarea. Cine e Lilith?
Se întâmpla în vara lui 2013.
Eram într-un bar mic numit Out of Bounds, în Huntington Beach.
Am observat o blondă drăguță intrând pe ușă.
Era atrăgătoare, drăguță și mergea țanțoș.
Era sexy.
Am menționat la un moment dat că sunt polițist.
Ea a zis: „Și eu sunt în domeniu.
Sunt avocată și lucrez cu Departamentul de Justiție.”
Deci aveam asta în comun.
Am făcut schimb de numere de telefon.
S-a prezentat ca Angie. Numele ei era Angela.
Angela era tot ce-ți puteai dori de la o iubită.
Era amuzantă, drăguță, amabilă, energică, plină de viață.
Zi de zi, eram tot mai îndrăgostit de ea.
Câteva luni mai târziu,
mi-a spus că nu era mulțumită cu apartamentul ei din Irvine,
iar eu i-am spus: „Nu vrei să te muți aici?
Oricum stai mult pe la mine.”
Mă îndrăgosteam de ea, e clar.
ÎL PLACI PE JASON? POATE
Într-o seară, eram pe canapea.
Mi-a spus că avea cancer de col uterin și că ajunsese la stadiul 4.
Am zis: „Doamne! Lasă că răzbim noi!
Vreau să te susțin. Vin cu tine la chimioterapie.”
„Nu, tu du-te la muncă. Trebuie să muncești.
Ai o slujbă importantă. Mă descurc.”
Angela voia să fie puternică și să treacă prin asta singură.
Nu mi-a plăcut, dar a trebuit să accept.
Am cunoscut-o pe Angela în 2014.
Era foarte caldă și prietenoasă.
Mi-am zis: „Doamne, îi place pe copiii mei!”
Eu ador pe oricine care se interesează de copiii mei.
Când Angela mi-a spus că are cancer, parcă am simțit eu suferința ei.
Am aflat la scurt timp după ce am cunoscut-o că era bolnavă
și am simțit nevoia să o protejez.
Era ca o pasăre rănită. Cum să nu ai grijă de ea?
Angie venea la antrenamentele fiului meu
și stăteam de vorbă.
Vorbeam despre sănătatea ei, despre visurile ei.
Îi era teamă că va muri.
Cu cât petreceam mai mult timp cu ea, cu atât mai slabă îmi părea.
Era tot mai palidă.
Vomita tot timpul de la chimioterapie
și spunea: „Nu mă simt bine. Nu mă simt frumoasă.
Nu cred că Jason va mai fi atras de mine.”
Ca să-i arăt că o susțin,
m-am tuns scurt și am pus poza pe Facebook
cu eticheta „Angie, războinica”.
Angela a avut la un moment dat programare la doctor
și am spus: „Merg și eu.”
Mi-am luat liber. Am dus-o acolo.
Când am intrat în cabinetul doctorului, mi-a spus clar: „Nu, nu, nu.”
Nu m-a lăsat să intru.
Mi s-a părut ciudat și stânjenitor
și am început să mă uit în jur.
Ceva era în neregulă și nu-mi dădeam seama ce.
Am întrebat-o pe recepționeră:
„Ce fel de centru de tratament pentru cancer e ăsta?
Atunci am aflat că ea venise acolo
ca să-și scoată o aluniță de pe gleznă.
Am discutat cu Angela.
Mi-a confirmat. „Trebuie să-mi scot și alunița canceroasă.”
Mi s-a părut foarte, foarte ciudat.
Angela era foarte supărată că îi cădea părul.
Purta căciulă și, când vorbeam, vedeam că făcea așa.
Am crezut că e îngrijorată
pentru că nu voia să vedem că chelea.
Dar mi-am dat seama că își împingea părul în sus.
N-am vrut să-i spun și să fiu nesimțită,
dar aveam o bănuială că mințea.
„Asta are mai mult păr ca mine.”
Angela îmi trimisese o poză din salon,
din scaunul unde făcea chimioterapie.
Mi-am zis: „Nu cred că e Angela în poza asta.”
Am căutat pe net.
Am răscolit pagini întregi.
Am decis să sun la spitalul unde spunea că face chimioterapie.
„Mă numesc Mary.
Prietena mea Angie e acolo. O duc eu acasă.
Face chimioterapie.
Nu știu cum s-o găsesc și nu pot s-o contactez acum.
Mă ajutați?”
Mi-au zis: „Ne pare rău, dar, din câte știm, nu e pacientă aici.”
Ea zicea că mergea acolo.
Îmi trimisese poze de la chimioterapie de acolo.
Când mai să renunț,
pe ultima pagină, am găsit exact fotografia aia.
Doamne, ce?
Fusese făcută de un tip care se lupta cu cancerul.
A căzut cerul pe mine.
Mă întrebam: „Cum o dau afară din casa mea?”
Când am vorbit cu Jason,
m-a întrebat dacă pot să vin să îl ajut să-i strângă lucrurile.
Mi-am dat seama că jurnalul pe care i-l cumpărasem
avea notițe despre tratamentul ei medical,
dar și inimioare și notițe despre Jason.
Scria că el ar fi suferit după moartea ei, că voia să-și vadă de viață.
Știa că nu moare, de ce să facă asta?
Voia să-l găsească cineva?
Era atât de nebună încât chiar credea asta?
În sertarul de jos,
am găsit niște dispozitive medicale.
Voia să facă să pară că are perfuzie.
„Fir-ar al naibii!
Nu știu ce se întâmplă. Minți pe toată lumea.
Te-am prins cu minciuna.”
Trebuia trasă la răspundere.
I-am invitat pe toți cunoscuții noștri
pe care îi mințise și îi manipulase la mine acasă.
Bună! Toate bune.
Intră! Ia loc.
Bine ai venit!
De ce v-ați adunat?
Ia loc, te rog.
Ce faci?
Bun. Uite care e treaba!
Le datorezi scuze tuturor celor prezenți.
- Pentru ce? - Două lucruri.
O să afle toată lumea despre ce e vorba.
Nu ești avocată.
Ba sunt. Mi-am luat diploma.
Bun, apoi…
Am râs. Mi-am zis: „Ce minciuni!”
Nu ai cancer.
- Ba da. - Ba nu.
Vrei să vorbești cu părinții mei, cu toată lumea?
- Ce tot spui? - Ia să-ți văd portul.
- Angela, ia loc! - Da. Ce…
- Hai să discutăm! - Despre ce tot vorbiți?
Vrei să iei loc, te rog?
- Știi… - Bine.
Avem dovezi clare că nu ai cancer.
Ne-ai păcălit pe toți cei de-aici,
iar eu sunt cel mai afectat.
Te-am crezut și te-am primit în casă,
iar tu m-ai mințit.
- Mi-ai mințit copiii. - Ba nu.
- Arată-mi portul. - Voi v-ați luat de mine.
E în brațul ei.
Arată-mi…
- Arată-mi-l! - Doare.
- Arată-mi portul.
- Chiar doare. - Arată-mi-l.
Aici scrie „energie pentru bătălie”, nu?
Desfă-l.
Ai pozat ca și cum făceai chimioterapie.
Bine, hai să mergem!
Vezi? Nu are ce arăta.
Ești o mincinoasă.
E o mincinoasă.
- Vine cu mine. - Desfă-l.
- Scoate bandajul! - Vine cu mine. Haide!
Vreau să văd portul!
Arată-l, mincinoaso!
Arată-mi portul!
Cred că te-au dat afară!
Nici n-ai de muncă!
După ce a plecat Angela,
am vrut să rup legătura cu ea definitiv.
Atâta înșelăciune și atâtea minciuni!
Oare de ce era în stare femeia asta?
Am vizitat-o pe Michelle de câte ori am putut, la închisoare.
Trecuseră 80 de zile, deja își pierduse speranța.
O voiam liberă.
TE IUBESC, TATĂ EȘTI IDOLUL MEU
Am pierdut 70% din afacerea familiei.
Am intrat în faliment.
Cine vrea să lucreze
cu cei a căror fiică cere să fie violată
o femeie însărcinată?
Ian și Angela erau împreună de opt luni la vremea aceea.
Michelle dispăruse din viețile lor
și urmau să aibă gemeni.
Ian era încântat și aștepta cu nerăbdare acest nou capitol din viața lui.
Dar, într-o noapte, pe la 02:00,
am primit un telefon.
E îngrijorător când se întâmplă asta.
Primele cuvinte ale lui Ian au fost:
„Gemenii nu există.”
A trebuit să…
să-mi adun gândurile și am zis: „Ce? Stai, ce?”
Și el a zis:
„Ecografia cu gemenii…
era falsă.”
Mă gândeam: „Ce naiba?”
Ian a luat-o la întrebări pe Angela,
iar ea și-a susținut versiunea cu încăpățânare.
„Cum să spui așa ceva?
Sigur că există. Despre ce vorbești?”
Dar apoi a plecat imediat.
Am început să găsim teste de sarcină în pungi.
Mă gândeam: „Doamne, cine e persoana asta?”
Am început să ne îndoim de tot ce spusese Angela
în cele opt luni în care fuseseră împreună.
Așa că am anunțat poliția.
Este un caz foarte complicat.
Datoria noastră e să aflăm
cine ce a făcut și vă mulțumim pentru declarație.
- Sigur. - Spuneți-ne despre Angela.
Ați spus că relația dv. a început pe 2 ianuarie?
Ne-am cunoscut la Starbucks, în Anaheim.
Ne-am plăcut. Era foarte drăguță.
Nici că-mi puteam dori mai mult.
Era perfectă.
Ian a adus tot ce găsisem în apartament.
- Aveți teste de sarcină. - Da.
Le-am găsit după ce a plecat.
Pe acesta mi l-a arătat, cu gemenii.
Este folosit.
Apoi, le-am găsit pe acestea,
cu un alt fel de linie.
- Am găsit trei teste diferite. - Din aceeași cutie.
Se vede aici, într-o parte, că a fost deschis, la fel ca celelalte.
- Deci a desenat ea linia. - Da.
Ian le-a explicat polițiștilor că ecografia era falsă.
M-a dat peste cap.
Dacă te pui să cauți „ecografii false”,
imaginea asta e printre primele pe Google.
Cu numele altor persoane.
Ian era dat peste cap de povestea asta. Nu știa ce să facă.
Nu era în apele lui.
O suna pe Angela.
Știam că nu vei răspunde. Nu-i nimic. Voiam doar să-ți las un mesaj.
Ai mințit în legătură cu ceva grav.
Cred că știi prea bine. Oricine m-ar înțelege.
Sper că ai grijă de tine. Pa!
Sunt Ian.
Voiam să văd dacă vrei să discutăm.
Probabil că te iubesc, altfel nu știu de ce m-aș obosi să te sun.
Sună-mă. Te iubesc.
După ce a plecat Angela, am început să aflu tot felul de lucruri.
- A mințit că muncea? - Da.
A recunoscut că nu era angajată.
Simțeam o responsabilitate imensă
să mă asigur că poliția știe că există îndoieli
cu privire la plângerile Angelei
despre amenințările cu violență și viol ale lui Michelle.
Ce se întâmpla, de fapt?
TE URMĂRESC.
Fir-ar să fie!
BUNĂ, ANGELA HAI SĂ JUCĂM UN JOC
Oare venise vreunul dintre e-mailuri de la Michelle?
MI-AI FURAT VIAȚA
O SĂ MORI DISEARĂ CÂND O SĂ TE VIOLEZE CINEVA
Oare Angela să-și fi trimis singură toate aceste e-mailuri?
ȘARPE - SATANA - PĂCĂTOS
Măiculiță!
S-A ZIS CU TINE
Ce se întâmplase?
MAREA FINALĂ
Oare fusese atacată în garaj?
Michelle era la închisoare.
Cine știe dacă chiar era vinovată?
Oare Angela e victima sau făptașa?
AGENT POLIȚIA ANAHEIM
Ați discutat cu Angela?
Nu.
- Ați încercat? - Nu.
Am spus poliției: „Vă rog, faceți cercetări.
Aflați ce se întâmplă. Vorbiți cu Angela!”
Sunt detectiv Cunha.
Da.
Am câteva întrebări.
Îl cunoști pe Jason Rayburn?
- E cineva cu care am ieșit mai demult. - Bine.
Înainte de Ian.
Bine. Erai bolnavă pe atunci?
Ai fost cumva diagnosticată cu cancer?
Au fost niște discuții.
A trebuit să fac o biopsie pentru cancer de piele și eram stresată.
Deci nu ai făcut chimioterapie.
Nu, nicidecum.
Manipulare?
Îmi pare rău, dar nu mai știu ce e adevărat.
POLIȚIA DIN ANAHEIM
Nu-mi vine să cred.
Mă simt fraierit.
Cine credeți că e vinovat?
Cred că Angela.
Având în vedere e-mailurile astea cu note religioase, cu Lilith,
anunțurile cu violatori, sigur a fost Angela.
Cum am plecat de-acasă, cum a fost atacată.
Am dat să fug, m-a prins. Mă ținea de păr, din spate.
Ea e vinovată.
Se pare că trăiam cu dușmanul în casă.
Kevin Kennedy ne prezintă o răsturnare de situație. Kev?
Michelle Hadley a fost închisă patru luni, deși era nevinovată.
Poliția spune că o femeie răzbunătoare
era dispusă să facă orice ca să-i distrugă viața.
Am început să mă întreb ce anume o motiva.
La un moment dat,
îmi amintesc că Angela m-a întrebat despre relația lui Ian cu Michelle.
Părea foarte curioasă de cum s-a terminat.
La un moment dat, Angela a început să plângă.
Mi-a spus: „Eu cred că Michelle nu o să dispară din viața noastră.
Nu vom putea merge mai departe, pentru că ea va fi mereu prezentă.”
Judecătorul a numit-o „calculată, malefică”
și a spus că Angela Diaz a făcut ceva ce el n-a mai întâlnit.
A fost vorba de un triunghi amoros
presărat cu fantezii dubioase.
ANGELA A FOST ARESTATĂ PE 6 IANUARIE 2017 A PLEDAT VINOVATĂ
PENTRU FRAUDĂ, ÎNSCENARE ȘI DECLARAȚII MINCINOASE
IAN DIAZ A ANULAT CĂSĂTORIA CU ANGELA ÎN APRILIE 2017
ANGELA A PRIMIT CINCI ANI DE ÎNCHISOARE ȘI S-A MUTAT DIN CALIFORNIA
A REFUZAT SĂ IA PARTE LA FILMĂRI
Mi-au spus că sunt eliberată și că acuzațiile au fost retrase.
Libertatea mi-a părut așa de dulce!
Nu o apreciezi până nu o pierzi.
Am coborât treptele tribunalului
și presa mă aștepta afară.
A fost un moment important pentru mine,
fiindcă toți voiau să audă ce am de spus.
Evident, a fost un coșmar pentru mine,
probabil cea mai traumatizantă experiență din viața mea.
Mă bucur că s-a terminat și că pot să-mi continui viața.
Un triunghi amoros bizar din Orange County.
Era o știre mare.
A fost o poveste parcă ruptă din filme.
O soție geloasă, rivale, șantaj.
Cred că presa a îmbrățișat imediat povestea asta
despre femeia nebună
și femeia geloasă.
Și, dacă eu nu mai eram în postura asta,
o descriau pe Angela așa.
Dar despre el nu voiau să vorbească. Nu voiau să deschidă subiectul.
Voiam să mă asculte cineva.
Voiam să-i spun cuiva ce s-a întâmplat de fapt.
Pentru că mai erau multe de spus.
Lucram la Departamentul de Justiție
ca anchetator și expert în criminalistică digitală,
pentru cazuri în care erau implicați angajați ai Departamentului.
Sunt Ian. Sunt șerif federal. Ea e Angela.
Angela Connell pledase vinovată
la acuzațiile legate de înscenarea fostei iubite a lui Ian Diaz.
Ian Diaz era șerif federal adjunct, angajat al Departamentului de Justiție.
Aveam obligația să analizăm din nou cazul.
Am contactat Poliția din Anaheim
și ne-au pus la dispoziție dosarul lor.
Mai întâi, am ascultat interviul cu Ian Diaz.
Este un caz foarte complicat.
Datoria noastră e să aflăm cine ce a făcut și de aceea vrem să discutăm.
Mulțumim că ați acceptat interviul.
Vreau să primim vești bune.
- Bun. - Ce se întâmplă?
Impresia mea generală despre Ian și răspunsurile lui
e că e puțin agitat.
În afară de acele înregistrări,
am observat câteva lucruri și în filmările agenților.
La un moment dat, Ian iese din sufragerie
în timp ce Angela vorbește cu poliția.
- La ce oră, în ce zi? - Exact când…
Nu spune că pe 16 decembrie.
Ian ascultă ce spune Angela
și îi oferă informații.
Nu face așa ceva.
- Zice: „O să vin diseară.” - Mereu spune așa.
Mereu mă amenință așa.
„O să vin diseară. Vin.”
Îmi pare că Ian încearcă s-o instruiască pe Angela.
Ultimul e-mail e la 17:30?
- La 17:33. - La 17:33.
Am primit unul chiar acum.
- De asta v-am chemat. - Da.
- Scuze. - Da, zicea…
Nu de asta ați venit?
Mă face să cred că Ian e implicat.
În plus, am observat că Ian o ura cu patimă pe Michelle.
Ați venit de multe ori.
- Pentru aceeași persoană? - Da, o javră.
Fostei mele i s-a pus pata pe femeia asta
pentru că o urăște
și nu poate accepta că nu mai sunt cu ea.
Dorința lui de a o vedea după gratii mi s-a părut ciudată.
Merită să fie în cătușe, legată ca la nebuni.
Ne-am întâlnit cu Michelle
ca să o intervievăm și să vedem cum ar fi în calitate de martor.
M-am gândit: „E șansa mea să-mi spun povestea.”
Nu se știu multe despre ce mi s-a întâmplat.
Și până nu înțelegi cu adevărat, prin ochii mei,
nu știi nimic despre povestea mea
și de ce s-au petrecut lucrurile așa.
Vreau să aflu mai multe detalii despre relația ta cu Ian.
Da.
Ai trăit și experiențe ciudate cu el?
Da, trebuie să o luăm de la început.
Povestea lui Michelle era mult mai complicată decât știam.
Pe la începutul relației, eram în pauza de masă
și Ian m-a sunat să vorbim.
Eram chiar în fața clădirii.
Și mi-a spus:
„Mi-aș dori să te văd făcând sex cu alt bărbat.”
A căzut cerul pe mine pentru că mi-am zis:
„Asta e!”
Nu suntem compatibili la capitolul ăsta.
Oamenii au fantezii diferite.
E normal. Multor oameni le plac lucruri diferite.
Dacă ar fi să mă descriu,
aș pune „cuminte” în fruntea listei.
Eram fetița tipică…
N-am consumat droguri.
Am așteptat până la 21 de ani ca să beau alcool.
Eram atât de cuminte!
Eram enervant de cuminte.
Dar îl credeam la fel.
Nu mă așteptam la așa ceva.
Îmi tot propunea iar și iar,
de mai multe ori pe săptămână.
Îi spuneam: „Nu-mi place ideea. Mă simt nelalocul meu.
Nu vreau să fac asta.”
De ce nu i-ai spus că nu mai vrei?
I-am zis de câteva ori.
Plângeam și îi spuneam că nu mai suport.
Iar el dădea înapoi.
Zicea că nu e musai, că zicea și el așa.
DISCREȚIE CA LA SALĂ?
Apoi a început să-mi trimită linkuri către profiluri de pe Craigslist
ale bărbaților cu care voia să facem asta.
VINO DISEARĂ NE VEDEM LA BAR LA HOTEL
Nu avusesem multe relații înainte.
Așa că m-am gândit
că poate asta trebuiau să facă femeile în relații.
Poate era normal.
I-am zis: „Bine.
Dacă o fac o dată, nu vreau să mai aud de așa ceva.”
Și îmi amintesc că am simțit…
că o parte frumoasă din mine murise.
Pentru că era…
o parte din mine care…
existase înainte să fiu expusă stricăciunii ăsteia.
Și el a distrus-o.
Când s-a întâmplat asta?
Pe 14 februarie.
Și ai mai rămas cu el după 14 februarie?
Da, am mai stat.
Am crezut că, dacă-l las să-și facă damblaua,
putem trece peste asta.
- V-ați și logodit? - Da.
Am crezut că, dacă ne logodim, poate că relația va fi pe făgașul cel bun.
Povestea lui Michelle despre cum a fost presată de la începutul relației
să facă sex cu alt bărbat e clar un semnal de alarmă.
Dar ce s-a întâmplat după ce s-au logodit
a fost deosebit de util pentru ancheta noastră.
Când v-ați mutat în apartamentul din sudul orașului?
La vreo două luni după logodnă,
Ian mi-a propus să cumpărăm o casă.
Atunci au început problemele.
Ian a început să-mi ceară să schimb anumite lucruri.
A început cu lucruri mărunte,
voia să-mi pun unghii false.
Apoi a vrut să-mi fac piercing în buric,
fiindcă i se părea sexy.
A început să-mi ceară să mă îmbrac diferit,
îmi alegea el ținutele
și îmi spunea când să le port.
Eram foarte tânără pe-atunci
și încă nu prea știam cine sunt.
Atunci când Ian a început să preia controlul,
mi-a fost lesne să mă conformez.
Eu veneam cu mașina la muncă,
la școală, acasă,
la muncă, la școală.
Și de câte ori ieșeam din zona aia,
el observa.
Mă suna și mă întreba: „Unde ești acum?”
De parcă…
era peste tot.
Nu mai contenea cu mesajele, cu telefoanele.
Atunci a început să se agraveze situația.
A instalat camere de supraveghere,
dar nu în afara apartamentului.
Le-a instalat înăuntru, la bucătărie,
unde găteam.
Îmi dădea impresia
că știa mereu unde sunt și ce fac.
La început, apartamentul fusese un vis frumos,
dar, după o lună, devenise mai degrabă o cușcă.
Nu puteam nici să mai rămân, dar nici să plec.
Nu știu dacă înțelegi.
Eram cumva blocată în situația asta.
Nicio zi nu semăna cu alta.
Mă ducea la Lawry's Steakhouse,
la o cină elegantă, și îmi spunea că sunt frumoasă.
A doua zi, flirta cu altă fată și țipa la mine.
Odată, ne-am urcat în mașina lui
și s-a înfuriat pe mine.
A demarat.
Conducea foarte, foarte repede și am ajuns pe autostradă.
Dintr-odată, a frânat brusc, fără niciun avertisment.
Mi-a zis: „Coboară din mașină!”
Când să deschid portiera, s-a întins peste mine și a trântit-o.
Mi-a zis:
„Ce-i cu tine? Ești nebună?”
Începusem să tremur.
Mi-a luat inelul de pe deget
și mi-a spus că nu mi-l dă înapoi
până nu învăț să mă comport.
Ai depus vreo plângere la poliție?
- Nu. - Bine. De ce?
M-am interesat pe internet de polițiști care își abuzează partenerii
și, sinceră să fiu, credeam că va fi protejat.
A fost sfâșietor să-i aud povestea,
cum o manipulase și o controlase.
Nu putuse să îl reclame pentru că îi era frică.
Începusem să bănuiesc
că Ian Diaz făcuse abuz de putere din postura de șerif adjunct.
Mărturia lui Michelle a devenit importantă în ancheta noastră.
Știam că trebuie să plec.
Într-o zi, l-am auzit pe Ian vorbind cu prietena lui, Leslie.
Era ocazia mea să plec,
fiindcă știam că nu va face nimic cât timp ea era acolo.
Când am ieșit, îmi tremurau mâinile pe volan
și plângeam, rugându-mă să nu mă urmărească.
Contul meu bancar era gol, pentru că plătisem apartamentul.
Casa părinților mei era singurul loc unde puteam merge.
Iar acolo am simțit…
că sunt acasă.
IAN DIAZ 11 MESAJE
Însă mi-am dat seama că nu se terminase
și că el nu avea nicio intenție să lase lucrurile așa.
17 MESAJE
Îmi trimitea mesaje din care reieșea că știa unde sunt.
Mă făcea târfă.
Mă făcea albie de porci.
Îmi spunea că o să regret.
Unde voia să ajungă? Ce își dorea?
Cred că voia să păstreze apartamentul
și totodată, să-mi distrugă viața.
Părinții mei au fost anunțați că fuseseră verificați.
Situația se agrava într-un mod înfricoșător,
mai ales că Ian avea mereu pistolul la el.
Simțeam că e mereu acolo, că mă urmărește.
Nu părea că aș fi în siguranță undeva.
În viața mea n-am mai trăit o așa teamă,
eram ca un animal încolțit.
Cred că Ian e nebun de-a binelea.
Cred că e un psihopat.
Mai rămânea să încerce să mă omoare.
Mai aveam puțin și-mi pierdeam mințile.
Nu mai suportam.
Așa că i-am scris niște e-mailuri furioase.
LEGEA SFÂNTĂ E MAI PRESUS DE CEA A OMULUI.
Îmi era foarte frică de ce avea să facă.
Am lăsat telefonul, laptopul,
toate dispozitivele pe care le putea urmări.
M-am urcat în mașină
și mi-am zis: „Plec dracului de-aici!”
Dar, în timp ce conduceam, parcă pierdeam controlul.
Parcă mintea mea se detașa.
Am trăit o experiență extracorporală timp de 24 de ore.
Când mi-am revenit,
eram în mijlocul pustietății.
Nu știam unde sunt.
Am fost găsită rătăcind
de o familie de amerindieni.
Se pare că eram în Arizona.
Au chemat paramedicii și poliția
și m-au dus la spital.
Doctorul a venit…
și mi-a spus: „Știți, pare să fi fost un episod disociativ.”
Mi-a zis că sufăr de sindrom posttraumatic din cauza lui Ian.
Așadar, după toată așa-zisa hărțuire cibernetică,
când m-au arestat,
mi-au citit cele două e-mailuri pe care le-am trimis.
„Pregătește-te pentru adevăr.
Legea sfântă e mai presus de cea a omului.”
Tu ai scris asta?
Da, eu.
Nu știam cum să-i explic.
Nici măcar nu înțeleg
de unde am scos lucrurile alea pe care le-am scris.
Am trimis doar cele două e-mailuri.
Dar am fost acuzată de hărțuire cibernetică.
Povestea lui Michelle pare aberantă,
că a suferit o cădere nervoasă.
Credeam că mă va considera nebună.
Dar n-a făcut-o.
M-a crezut.
Am simțit o ușurare imensă.
Și, pentru prima dată,
am simțit că pot să mă răzbun pe Ian.
Dintr-odată, eu eram cea care îl urmărea pe el.
Cele două e-mailuri pe care i le-a trimis lui Ian sunt omportante.
Bănuiam că Ian le-a folosit ca să creeze contul
și s-a folosit de termenii religioși.
O imită când le scrie.
E o probă care-l incriminează pe Ian, nu pe Angela.
NU CHEMA POLIȚIA
În acel moment, am început să suspectăm
că Angela fusese doar o marionetă.
Ian pusese totul la cale.
VINO SĂ MĂ CAUȚI
Era important să găsim dovezi suplimentare care să susțină noua teorie,
că un șerif federal adjunct, Ian Diaz,
o acuzase pe fosta sa iubită, Michelle Hadley,
de o faptă pe care nu o comisese.
Am analizat noaptea în care Ian și Angela au raportat amenințările
făcute de Lilith cu privire la violatorul care va veni la apartament.
E unul dintre cele mai importante evenimente.
Spune că o să trimită un bărbat aici.
O să-i dea dresa ca să vină s-o violeze și s-o bată.
Era important să-l găsim pe bărbatul care făcuse anunțul, Rick,
fiindcă nu doar că fusese atras la ei sub pretexte mincinoase,
dar ne putea da și informații pe care noi nu le dețineam.
A trebuit să facem puțină muncă de detectiv,
dar, în cele din urmă, l-am găsit.
Pompierii din sudul Californiei se luptă cu un incendiu de vegetație…
Vreau să rămân anonim, nu vreau să fiu cunoscut
pentru fanteziile mele sexuale.
Pompierii din Los Angeles…
Pentru că eram părinte singur și nu voiam să am o relație,
dădeam anunțuri ca să cunosc femei pentru întâlniri ocazionale.
Roleplay-ul cu viol e o fantezie foarte populară, aș spune.
Am pus un anunț pe Craigslist în care am scris:
„Caut femei care au fantezii cu violuri sau sex forțat.”
Am primit un mesaj de la Lilithistruth.
Răspunsul ei mi-a atras atenția pentru că părea foarte dornică,
părea aproape disperată s-o facă.
Mi s-a părut ciudat,
așa că am sunat-o ca să verific dacă e pe bune.
Când am văzut filmarea,
am observat câteva lucruri interesante din acea noapte.
Primul e că Ian a putut să-l identifice
și să comunice cu Rick pe Craigslist.
M-am dat drept fată și i-am cerut numărul.
Când i-a verificat computerul echipa noastră de criminalistică
nu s-au găsit dovezi că Ian accesase 40 sau 50 de anunțuri de roleplay
ca să-l caute pe Rick.
A nimerit din prima și a dat de Rick direct.
Șansele ca asta să se întâmple sunt absolut infime.
Apoi, s-a descoperit în laptopul lui
faptul că Ian folosea contul său personal de e-mail
pentru a intra direct în discuția pe care Rick o purta cu Lilith,
fără niciun efort.
Rick credea că vorbește cu aceeași persoană.
Ian a întrebat:
„Vii la mine în Anaheim în seara asta?”
TRIMIS
Astfel, ne-am întrebat:
cum de știa că Rick urma să vină la apartamentul din Anaheim în acea seară?
Singura concluzie e că Ian însuși răspunsese
la anunțul de pe Craigslist folosind e-mailul Lilithistruth.
E o dovadă clară că Ian Diaz era cel care controla totul.
Când am primit mesajul, am răspuns: „Pot, dar vreau o confirmare verbală.”
Angela Diaz, în rolul lui Lilith,
a făcut verificarea vocală.
Bună, Rick! Sunt Lilith. Voiam să-ți confirm că te aștept la 20:00.
Ne vedem!
Era o femeie, așa că am crezut că mă duc acolo și rezolv problema.
Mi-a mai atras atenția ceva.
În timp ce Angie suna la poliția din Anaheim
și raporta că Michelle Hadley trimite un violator,
Ian îl încuraja să vină la apartament.
UȘA ȘI POARTA SUNT DESCHISE POȚI INTRA
TRIMIS
Mi-am zis să o trimit să lase poarta deschisă,
ca să-l las să intre, deși nu voiam să-l bat.
Voiam să-l pun să ia loc.
Știam că va veni și voiam să-l arestez.
Cine se teme că un violator ar putea veni la el acasă
nu-l încurajează să vină,
nu-i descuie ușa și poarta.
Dar, în acest caz,
e clar că Ian și Angela au făcut-o ca să-l atragă pe Rick,
dorind să dea vina pe Michelle Hadley.
La interogatoriu,
Ian a dat vina pe Angela.
Nu-mi vine să cred.
Mă simt fraierit.
Cine credeți că e de vină?
Cred că e mâna Angelei.
Ian sugera că totul se întâmplase chiar sub nasul lui.
Se pare că am trăit cu dușmanul în casă.
Dar e clar, urmărind filmările, din probele digitale…
și interviul cu Rick, că nu a fost așa.
Ian se dădea drept Michelle,
care se dădea drept Angela, care atrăgea pe cineva la apartament.
E un caz foarte complicat.
Putea fi derutant pentru un juriu.
Cine se dă drept cine?
Trebuia să-mi limpezesc mintea
ca să mă gândesc cum să prezint cazul în instanță.
M-am întrebat dacă Michelle Hadley era o amenințare pentru Ian și Angela.
Bineînțeles că nu.
Dar cum convinseseră poliția din Anaheim să o închidă?
Trebuia să demonstrăm juriului că Ian și-a folosit abuziv postul
și a manipulat poliția din Anaheim.
- Bună seara! - Bună! Intrați!
Urmărind din nou imaginile înregistrate de agenți,
am început să ne dăm seama cum s-a întâmplat.
Totul începe cu ceea ce părea a fi
niște amenințări inofensive de la Michelle Hadley.
Mi-a mai trimis un e-mail
și nu l-am citit pentru că…
Mesaje către Angela cu tentă amenințătoare…
Ne-a trimis un e-mail azi-noapte în care scria:
„N-o să ai parte de soț. Copiii nu vor avea tată. Sper să suferi.
Abia aștept s-o pățești peste o săptămână.
Sigur va fi o experiență dureros de plăcută. Michelle.”
Dar poliția din Anaheim nu avea ce măsuri să ia.
E vorba de o amenințare,
dar nu a fost emis ordinul de protecție.
Avem aici ordinul și mijloacele de probă.
Apoi, a agravat situația cu imagini grotești.
Sunt imagini cu persoane decapitate,
cu fetuși avortați și decapitați.
Dar poliția din Anaheim nu a luat măsuri când amenințarea nu era una gravă.
E un simplu delict, din păcate.
Așa că Ian și Angela au fost nevoiți să agraveze situația.
Au răspuns la anunțuri pentru roleplay cu viol.
Poliția Anaheim. Dispecer Scott.
Bună! Sunt Angela Diaz.
Am depus o plângere la poliție împotriva lui Michelle Hadley.
Am primit e-mailuri de la ea azi
că va trimite pe cineva să mă violeze.
Poliția a ajuns la fața locului pentru că, potrivit apelului,
cineva urma să comită un viol.
Ian a văzut că sunt polițiști, dar stătea acolo, cu arma scoasă,
ca să convingă poliția din Anaheim că amenințarea e atât de gravă
încât poate fi nevoit să folosească forță letală
ca să nu îi fie atacată soția.
Ar putea fi împușcat.
- Da. - L-aș fi împușcat.
E teatru curat.
Purta insigna, apoi a pus-o pe masă…
Bun.
Eu sunt Ian, șerif federal. Ea e Angela.
Ian pare să le spună:
„Sunt de-al vostru și trebuie să mă credeți.”
Dacă nu i-aș fi scris azi,
ar fi fost violată în curtea blocului.
A încercat să-i convingă că nu mai întâlnise așa ceva,
că Michelle Hadley trebuie să fie după gratii.
Ea stă liniștită și controlează situația,
ne manipulează.
Eforturile lui Ian de a manipula departamentul de poliție din Anaheim
începeau să dea roade.
Când o să fie arestată că scrie așa ceva
și că trimite violatori la ea?
Sunt curios.
Fiind amenințată cu violul,
poliția din Anaheim nu mai avea mult timp la dispoziție.
Erau nevoiți să facă ceva.
Poliția din Anaheim a împânzit cartierul.
Au ridicat un elicopter.
Căutau presupusul violator.
587…
Și apoi, actul final.
Poliția. Ce urgență aveți?
Cineva m-a atacat din spate, m-a țintuit la perete și m-a sugrumat.
Ian a creat o situație și mai tensionată
ca să arate ce periculoasă este Michelle Hadley.
Am dat să fug și m-a prins. M-a apucat de păr.
Mi-a zis: „O să fii violată.”
Și, în cele din urmă, i-a forțat să acționeze rapid.
Uitați cum vom proceda.
Am un mandat în mașină.
O să merg să o arestez.
Analizând cronologia evenimentelor,
putem înțelege cum a reușit Ian să convingă poliția din Anaheim
să o aresteze pe Michelle Hadley.
Deși Ian a făcut tot posibilul să-și acopere urmele,
în criminalistica digitală mereu rămân undeva probe concludente.
Pe măsură ce s-au analizat dispozitivele lui Ian,
am descoperit că ce avea în computer era foarte important pentru noi.
Când creezi un document Word, se creează fișiere temporare în fundal.
Dacă se întrerupe curentul sau uiți să salvezi, le poți recupera.
Pe laptopul lui Ian de la muncă,
am găsit fragmente dintr-un e-mail de la Lilithistruth.
Era dovada că Ian Diaz e Lilith.
O SĂ O DISTRUG
Era clar.
Era timpul să-l arestăm pe Ian Diaz.
Poate vă amintiți această poveste întortocheată.
IAN DIAZ A FOST ARESTAT PE 13 MAI 2021
Aproape că nu mi-a venit să cred.
Am intrat imediat pe site-ul Departamentului de Justiție
și aveau un comunicat de presă în care scria că fusese arestat.
Am zis: „Doamne, e adevărat!”
Cazul datează din 2016.
Ian Diaz și soția lui de atunci, Angela Diaz,
au pus la cale un complot împotriva lui Michelle Hadley.
Știam că nu exista nicio șansă
să pledeze altfel decât nevinovat.
Ar fi făcut tot ce-i stătea în putință
să-și dovedească nevinovăția.
Fostul iubit care i-a înscenat totul a fost condamnat.
Vinovat de toate capetele de acuzare.
Și îmi amintesc
că stăteam la chiuvetă și mă uitam în oglindă.
Îmi amintesc
că mă uitam la mine și mă gândeam: „Ai reușit, fato!
Ai reușit.”
IAN DIAZ NU MAI ESTE ȘERIF FEDERAL DIN 2023
A PLEDAT NEVINOVAT LA TOATE ACUZAȚIILE,
DAR A FOST CONDAMNAT PENTRU HĂRȚUIRE, SPERJUR ȘI OBSTRUCȚIONARE
ÎȘI ISPĂȘEȘTE PEDEAPSA DE 10 ANI ÎNTR-O ÎNCHISOARE DIN TEXAS
Nu-mi venea să cred.
Nu-mi venea să cred că se întâmpla așa ceva.
Nici că am mai fost așa de tristă. Era ca un coșmar.
Trebuia să mă trezesc.
Voiam să mă trezesc.
Și…
n-am avut cum, era aievea.
Ce mi-a sărit mie în ochi
a fost această persoană, Leslie.
Și mi-am dat seama foarte repede
că e cineva care ține foarte mult la Ian Diaz.
Nu mă mir că oamenii cred că sunt orbită de prietenia mea cu Ian
și că nu văd o latură întunecată a lui.
Nu pot spune cu certitudine după ce am intervievat-o
că am plecat convins că era o femeie îndrăgostită de el.
Dar mai târziu, când au apărut dovezi suplimentare,
la concluzia asta am ajuns.
Îl iubesc din toată inima. Ne avem ca frații.
Și îl voi iubi mereu,
dar nu sunt îndrăgostită de Ian.
Fiecare avem versiunea noastră, dar adevărul e doar unul.
Dar nu există nicio dovadă care să mă facă să mă îndoiesc
de nevinovăția lui Ian.
Pentru că văd că Angela e o impostoare
și a pledat vinovată.
Iar o persoană nevinovată nu pledează vinovată.
Cred că nu vom ști niciodată ce s-a întâmplat în apartamentul acela.
Doar Ian Diaz și Angela Connell știu.
Și nu sunt martori de încredere.
Dar putem încerca să răspundem la întrebarea: „De ce a făcut Ian asta?”
Deși apartamentul poate fi un motiv,
fiindcă nu voia să-și piardă casa,
părerea mea e că Ian voia să controleze pe cineva.
Voia s-o controleze pe Michelle,
dar ea a scăpat, iar asta l-a înfuriat.
Așa că a pus la cale un plan ca să-i însceneze tărășenia fostei iubite.
Din punctul meu de vedere,
Angela Connell era partenera perfectă
pentru că tânjea după empatie.
Angelei îi plăcea să se portretizeze drept o victimă,
iar Ian a profitat de ea.
IAN DIAZ A VÂNDUT CASA ÎN 2016, CÂND MICHELLE ERA LA ÎNCHISOARE
EA NU ȘI-A MAI PRIMIT BANII DE AVANS
Ian a obținut tot ce și-a dorit,
dar asta l-a costat libertatea.
Mă uit adesea în urmă și mă întreb
cum a ajuns Ian să vrea să mă controleze.
Ian mi-a spus la un moment dat
că a crescut într-un mediu foarte toxic.
Și m-am gândit: „Oare așa se explică comportamentul lui?”
Părea că avea două personalități diferite și nu știai niciodată ce vei primi.
Puteai să dai peste un obsedat sexual
sau peste un băiat cuminte.
Și am crezut că personalitate aceea, băiatul bun,
era adevărata lui față.
Dar, din păcate, răul fusese deja făcut.
MICHELLE HADLEY A PETRECUT 88 DE ZILE LA ÎNCHISOARE
TOATE ACUZAȚIILE AU FOST RETRASE
EA NU A CREAT CONTUL LILITHISTRUTH ȘI NU A TRIMIS E-MAILURILE AFERENTE
A DAT ÎN JUDECATĂ POLIȚIA ANAHEIM
ȘI A PRIMIT DESPĂGUBIRI CONSISTENTE ÎN 2021
Ian și Angela mi-au atribuit rolul lui Lilith.
Ea a scăpat din Grădina Raiului,
i-a nesocotit pe toți, pe Adam, pe Dumnezeu, pe toți.
E întruchiparea…
revoluționarei.
Privind în urmă, nu mă deranjează
că mi-au ales rolul
unei femeie neascultătoare,
care se opune autorității masculine.
Mi se potrivește.
Doar că nu știam.
Dar acum am trecut de partea cealaltă.
Am început să-mi refac viața.
M-am întors la școală. M-am întors la muncă.
Am ieșit cu bărbați.
Ulterior, am aflat că sunt însărcinată.
Am născut-o pe fiica mea fix în ziua în care Ian a fost condamnat.
Uite! Nu e super?
Așa fac și în filme.
- Sper că te-ai distrat azi. - Da.
Da.
Mi-e dor de tine, iubito. Te iubesc.
Și mie.
Și eu te iubesc. Ce drăguț!
Pupici!
Mi-e dor de tine.
Povestea mea are un sfârșit minunat alături de fetița mea frumoasă.
Fericită până la adânci bătrâneți.
Nu sunt o prințesă,
dar pot fi eroina basmului meu.